
ATTO PRIMO 


Un campiello. Nel fondo una riva e alla riva una gondola legata. A 
sinistra la casa di Pantalone con porta e finestre praticabili. A de- 
stra la bottega di Pantalone. Il giorno è sull’ imbrunire. 


SCENA PRIMA, 


Pantalone esce dalla bottega e la chiude a chiave. Entra in casa, torna a uscire e 
chiude la porta della casa. Pierrot segue tutti i suoi passi, camminando con co- 
mica rigidità. 

PANTALONE 
(a Pierrot) 
Oe! martufo, strambazzo! toco de galioto! 
Boazzo, qua (a la vecia se fa cussì). De boto 
Go d’andar a Rialto per un certo negozio 
Co’ Brighela marzer mio bon compare e sozio. 
Lasso casa e botèga soto la to tutela; 


Ti scondite là drento e fa da sentinela. 


(accennando al felze della gondola) 


Custodissi el campielo dai musi sospetosi, 
La botega dai ladri, la casa dai morosi; / 
Sta atento se a quel pergolo vien zente che girondola, 
Spia tutto, osserva tutto dal felze de la gondola. 
No mébvarte de là fin che torno, tien d’ocio 
Quel furbo malegnaso, quel Arlechin Batocio. 
Va a vedar cossa fa Rosaura (st’altro intrigo), 
Va a vedar se la dorme, se la fila caligo, 
Se la sospira, se la scrive, se la lese, 
Opur se sul lunario la conta i dì del mese. 

Va tin tuti: 1. busi, gira. le calete (qua*intorno!. 

Ma, varda ben, no mòvarte de là fin che no torno. 
Go bon naso, go recie bone, go bon baston, 

Son fio de la Republica, me ciamo Pantalon. 


(Pantalone minaccia di bastonare Pierrot, poi rimette il bastone sotto l'ascella. Pierrot 
glielo ruba e se lo nasconde fra il panciotto e le brache) 


Che ora xe? 


(guarda l’oriuolo, poi estrae di tasca la tabacchiera) 
Manca diese 
Minuti a cinque boti. Se pol nasar do prese 
De gingè del serraglio, dopo alzaremo el taco 


Per andar da compare Brighela. 
(fiuta) 
O che tabaco! 


El tabaco xe una polvere 
Che risana, che risuscita, 
Che trasforma un povar’omo 
In un vero zentilomo. 
(a Pierrot) 
Se ti xe un fiantin macaco 
O bislaco o fiaco o straco, 
Ti xe subito cambià 
Da una presa de tabaco. 
Unfesempio.... ecolo quaz 
(fingendo un dialogo con un personaggio imaginario) i 
— Posso ofrirghene una presa. 
De quel fresco, de quel bon? 
— Grazie, caro Pantalon. 
-—|Un,piaceride: poca spesazo 
Paron mio, tolé, nasé. 
— L'è serraglio? 
— (El xe rapé, 
E, credèghe a un tabacon, 
De più bon no ghe ne xe. 
-— .El me bùlega nel‘naso. 
-—— Paron belo, so persuaso! 

— El me fa le catarigole, 
Par che gabia le varigole 
Ne la gola e nel cervelo! 
— So persuaso, paron belo! 
—.El me scalda, infoga, impissa, 
El me rosega, el me spissa. 
El stranuo.... l’è qua.... l’ariva... 
ECONMECO eco eCOI0 
(sternuta) . 
— Pscitepcimfete! — Eviva! 
E che Dio la benedissa. 
El tabaco xe la polvere 
Più stupenda, più mirabile, 
Più straordinaria, dopo 
De la polvere da s’ciopo. 
Se ti xe un fiantin furioso 
O bisbetico o ris’cioso, 
Ti xe subito calmà 
Da una presa de tabaco. 
Un esempio.... ecolo qua: 


(come sopra) d 
— Oe, pandòlo! mamaluco, 
Toco d’aseno, zucon, 
Malegnaso brontolon! 
—- Come pàrlela! marzuco! 
Rispetè la nobiltà. 
SE SIORTIMACREO: 
--vPpatevinilal 
— Sior macaco! sior macaco! 
— Fate in là, se no te spaco! 
— Eh! mio nono! Eh sì! mio nono! 
— cio can, che te bastono. 
—- Pantalon ti ga la sbessola, 
Pantalon ti ga la giossola 
Soto el naso! o belo! o belo ! 
— Ocio can, che te sbuèlo! 
— Una sberla che te schissa! 
— E che Dio te maledissa! 

Schiva el pugno! schiva! schiva! 
=-''Eco...''eco... (eco. ecololi 


PIERROT 


(che avrà colta una presa dalla tabacchiera di Pantalone e fiutatala sternuta) 
Pscitepcimfete! 


PANTALONE 


Eviva! 
E che Dio la benedissa. 

(Pantalone ripone in tasca la tabacchiera; Pierrot gliela ruba) 
Dunque riepiloghemo. Ti sta là, tendi a tuto, 
Staghe drio a Colombina. Ti ti xe tanto bruto 
Che ti ghe fa paura. Quando che le xe sole, 
Quele pute le machina furbezzi e scondariole! 

Va al to posto, su, mòvite prima che vegna zente. 
(Pierrot non vorrebbe muoversi per causa del bastone che ha nascosto) 
Via, cossa gastu, un reuma, un colpo d’acidente? 
Vegno a scorlarte mi! vustu proprio che vegna? 
(Pantalone va per iscuoterlo. Allora Pierrot si rifugia nella gondola) 


Servi, sguàtari, coghi, o razza maledegna! 


SS 


| (esce) 


Pierrot trovandosi solo estrae ridendo il bastone dal panciotto, si sbottona la vesta 
e si toglie dal petto un cartello dove sta scritto in grandissimi caratteri « Pierrot 
ama Colombina». Fa molte moine davanti a questo carteilo, lo attacca al bastone 
e si avvia al pergolo per gettare il cartello in casa. Intanto si ode Arlecchino can- 
tare, e Pierrot spaventato si rifugia in gondola col cartello e co! bastone. 


SCENAIT 


Arlecchino e Florindo 


ARLECCHINO 
(entrando col mandolino ad armacollo) 
Son Arlechin, 
Son Trufaldin, 
Zalo e turchin, 
Verde e carmin. 
Son fato ‘a'‘scachi; 
Son fato: a ‘tochi! 
Aria; imacachi! 
Aria, pitochi! 

FLORINDO 
Pazzo! taci una volta. 
È tempo di coraggio e non di ciarla.... 
ARLECCHINO 


Se taso mi, chi parla? 


FLORINDO 
Se tu parli, chi ascolta? 


ARLECCHINO 
Vossiuria. 


FLORINDO 


No, davvero. 


ARLECCHINO 
Vedaremo. 
Zogo che la me ascolta. Scometemo? 


È FLORINDO 
Finiscila ! 
ARLECCHINO 


Paron, 
îcco, scominzio una conversazion: 
Rosaura, stamatina... 


FLORINDO 


Parla, parla, Arlecchin, mio dolce oracolo. 


ARLECCHINO 
Insieme a Colombina 
La se sfogava el cuor... 
FLORINDO 
Parla... parla... 
ARLECCHINO 


Chi ascolta se mi ciacolo? 
La gera tanto dela... 


IO 

FLORINDO 


La tua parola è canto di liuto. 


ARLECCHINO 
Che la pareva stela, 
Che la pareva fior. 


FLORINDO 
Parla, ;parla!... 
ARLECCHINO 


Mi taso, mi so muto. 
£ a mi squast morindo... 


FLORINDO 


E qual segreto udisti dir da essa?... 


ARLECCHINO 


La m’à dito: ZVorîndo 
Xe el mio beato amor / 


FLORINDO 
Me felice! 
ARLECCHINO 


Go vinto la scomessa! 
So stà ascoltà. Ma sò la discrezion, 
E no vogio abusar. Deme un croson. 


FLORINDO 
Ti sei riso di me? 
ARLECCHINO 
No go contà 


Che la semplice e pura verità. 


FLORINDO 


Sta ben, ecco un ducato; 
Piglia! 

Sul 





ARLECCHINO 


(lascia cadere a terra il ducato) 
S’cenze de ròvare! Sioria, 
Grazie ! 


FLORINDO 
Che fai? Perchè lo. getti via? 


ARLECCHINO 


Per sentir se el xe bon o se el xe mato. 


FLORINDO 
O bizzarro cervel! 


ARLECCHINO 


ate /27200/0/25 
Come le corde del mio chitarin! 
(intasca il ducato) 


Dunque parlemo dei nostri negozi, 

Go in mente cento trapole e strigozi 
Degni del genio del gran Trufaldin. 

Vu fe’ quel che ve digo e secondème. 
Eco la situazion: A vu ve preme 
Rosaura, a mi me preme Colombina, 

E ognun de nu ghe preme a la so nina. 
« L’omo sora la dona gnente pol 

Se la dona col omo gnente vol », 

Dise el proverbio, e qua volemo tuti: 
Dunque, alegre putele e alegri puti. 
Semo in do e le do done che fa quatro, 
Quatro morosi i val per ventiquatro 
Cubie de Satanassi. O che bordelo! 
Andemo avanti. El nemigo chi xelo? 


El xe un barbeta che stà in sto campielo. 


Pantalon xe geloso. Pantalon 

Xe tacagno. Sbatùo da do passion 
(Rosaura e i bezzi) el farà come quelo 
Che per no contentarse del’onesto 


Perde el manego e el cesto. Dunque a nu! 


Eco la situazion. Far ben e presto. 
Go dito, go parlà. No parlo più. | 


Lreramarazee | prosa 

FLORINDO 


Dir: bene e presto, e presto e ben ciarlare; 
Ma infin cos’ è che si tratta di fare? 


ARLECCHINO 


Volè saver el dove, el come, el quando 
Col naso in aria e le man a scorlando, 
Volè la vita far del Micielasso 
Magnar, bèvar, dormir, e andar a spasso 
E sposarve Rosaura, e po’. volè 
Che mi ve diga el per come e el perchè? 
Via, fidève de mi. No parlo più. 
No parlo più, ma canto, e vu scoltando 
Fé, se podéè, de capirvel' latini 
La Durlindana la gera de Orlando, 
La spatola la xe de Trufaldin. 
Ve cantarò la canzon de la spatola. 
La spatola 
ossia 
l’arte de missiar ben la polenta 
e de metarghe el tocîio 
Allegoria 
de Arlechin Batocio 
Moreto Bergamasco e mezo mato 
el qual la ofre dedica e presenta 
a 1 omenti politici de Stato. 
Ghe xe una caldiera tacada s’un fogo 
Che par una bampa de incendio o de rogo, 
De là gh’è una polvere che par d’oro fin, 
E qua gh’ è la spatola del gran Trufaldin. 
Atenti al miracolo! Se vede de drento 
De l’aqua una brombola alzarse d’arzento, 
Po’ subito un’altra la vien a trovar 
E l’aqua sul fondo scominzia a cantar. 

LUaWktanta;.larronfa,;la'subia.-Javfuma, 

De qua la se sgionfa, de là la se ingruma, 
El fogo consuma col vivo calor 

Le brombole in spiuma, la spiuma in vapor. 
La bogie deboto! Atenti! ghe semo! 

Più fiama de soto, supiemo, supiemo |! 


Che gusto, che zogie, 
La bogie, la bogie! 
La va, la galopa, 

La sbrufa, la s’ciopa, 
La va per de sora! 
La sbrodola fora! 
Portème in cusina! 


Farina! farina! 


Ocio, ocio, de Batocio! 

Ciapa in man rame e caèna, 
Missia, volta, tira, mena, 
Demetelitotio!ft ocio. v'ociors 
Qua el tagèr, metèlo là. 
Dall!'dal!’daricIarbroa,ta’scota; 
Ahi! ahi! ahi! me son scotà! 
La xe cota! la xe cota! 

Sior Florindo, la se senta 

Che xe ora de polenta. 


Dunque magnemola. 
Ghe manca el sal... 
Sal de l’apologo 
Xe la. niorali.. 

Eco: la spatola 

La xe el mio estro, 
La xe el mio genio 


Pronto e maestro; 

E quel finissimo 
Fior de farina 
Vol dir Rosaura 
E Colombina. 
L’aqua broenta 
Xe el nostro cuor 
E la polenta 
La'xe l’amor. 


FLORINDO 
Ammiro il tuo talento portentoso. 


ARLECCHINO 
Gran mi! Che tatica! 
De Trufaldin no ghe ne xe un secondo. 
Ma el sal de la moral stà ne la pratica. 


FLORINDO 
Or dunque ai fatti. L’attender mi tedia. 


ARLECCHINO 
Trallalà ! path. 
Adesso scominciemo la comedia. 
La calamita me tira de qua. 

(si dirige verso la finestra) 
Vegnì qua soto. 

(Florindo eseguisce) 
Mi cantarò prima, 

E dopo vu ghe metarè la rima. 


(Cantano sotto la finestra di Colombina e di Rosaura) 


SCENA III. 


Florindo, Arlecchino; subito dopo i primi versi della canzone escono sulla finestra 
Rosaura e Colombina, . 


ARLECCHINO 
Xe quasi sera, vien zo la brina... 


FLORINDO 
Molle e leggera sospira l’aura.... 

‘ ARLECCHINO 
Ciao, Colombina. 


FLORINDO 
Dolce Rosaura. 


ROSAURA 
Il mare è queto, il cielo è lindo. 


COLOMBINA 


E mi me meto sul finestrin. 


ROSAURA 
Dolce Florindo! 
COLOMBINA 
Ciao, Arlechin! 
ARLECCHINO 


Nissun ne sente, mi più no taso! 


FLORINDO 
In me cocente freme l’amor. 


COLOMBINA 
Spòrzime un baso. 


FLORINDO 
Donami il cuor. 
ROSAURA 


L'onda è deserta, volano l’ore. 


COLOMBINA 
AlV’erta! al’erta! cantemo pian. 


(Gli amanti si avvicinano sempre più e si danno la mano dalla finestra alla strada. 
Pierrot ha già messa la testa fuori della gondola e ha tutto spiato) 
ROSAURA 
Dammi quel fiore. 


ARLECCHINO 
Dame la man. 

PIERROT 
(dalla gondola ridendo) 


Ah! ah'ahn!abl 


ARLECCHINO 
(s'accorge di Pierrot) I 
Un sorze in gondola! stè ziti e quaci. | 
(a Colombina) 
Ti, cara, fidite de sti mustaci. 
(a Florindo) 
Vu no stè a movarve, fè recia sorda. 
Mi de la forcola tagio la corda 


E mando in zatara quel mamaluco. 
(S’avvia a fare quel che ha detto. Pierrot si è rintanato nel felze) 
No son Batocio se no te cuco! 


(ha tagliato la corda della gondola, ha tolto il remo piano piano e dà una spinta vi- 
gorosa alla barca. Pierrot esce dal felze, spaventato) 


Oe, sald’ in gambe ! 


TORTI 
(a Pierrot) 


Ah. t:ah'! ah tan 


ARLECCHINO 

(deridendo Pierrot che in gondola, senza remo, va alla deriva) 
El va! el 'va! Togio cucà? 
La diga! dove vala 
In barca senza remi? 
El va a seconda come i rosegoti 
De pomi coti! 
Mo vardilo ch’ el zoga! Vala al Dolo? 
A Mestre, a Cioza, a Malamoco, al Gheto, 
A l'inferno! Bon viagio ! sior pandolo ! 
Ochio ai granzi! 

TURI 

Bon viagio ! 


ARLECCHINO 
Bon tragheto! 


(Tutti ridono e beffano Pierrot, che a poco a poco portato dall’acqua sparisce con la 
gondola) 

ARLECCHINO 
L’è andà! 
ROSAURA 
Bravo Arlechin. 


ARLECCHINO 
Pute, senti: 


Seu sole in casa ? 


COLOMBINA 
Si. 
Sole, solete, ma, serade su 
Co tanto de caenasso ! 


ARLECCHINO 


Ta lassa far ami 


COLOMBINA 


No, mi no me ne impasso ! 


ARLECCHINO 


Vultlassé far ‘ami 
(a Florindo) 
Che tuti tasa; 


Quando che Pantalon tornarà a casa, 

Vu staré sconte 

De drento de la porta al scuro, e pronte 
Senza paura, 

Quando ch’el verzirà la seraura, 

Intanto che la spia 

Viagia per Canalazzo... 


(Si ode la voce di Pantalone dentro le scene che chiama Pierrot) 


PANTALONE 


: 
Oe! martufo! strambazzo! 


ARLECCHINO 
(a Colombina) 
NAVI AI 

FLORINDO 
(a Rosaura) 


Va via! 


ARLECCHINO 
(a Florindo) 
Va via! 


(Le donne s’allontanano dalla finestra, gli altri fuggono) 


SCENA SS IRE 


PANTALONE i 


Do e do fa quatro e tredese fa disisete, e cento 
l'a cento e disisete zechini! Son contento. 

Tuto guadagno neto de capital, e neto 

De spese. Per ancuo me basta e vado in leto. 


(chiamando Pierrot) 
Su pampalugo! impissime un mocolo, xe sera 
No ghe vedo e go perso baston e tabachiera. 
Agiutime a cercar! Xestu anca sordo? Vienstu, 
Maledeto! desmissite! dormistu? dove xestu? 
(s'accorge che non c’è più la gondola) 

Misericordia, agiuto! I m’à robà la barca! 
La barca! cossa fasso! coro dal patriarca! 
No... dal procurador... no, xe megio dal dose. 
Òe de casa, verzime, verzìime le mie tose | 
Me va a torsio la testa, desmentego che go 
Mi la ciave in scarsela. Ciò, martufo! ciò, ciò. 

(entra in casa, poi subito esce) 
In casa nol pol esser. 

(incontrando Arlecchino) 
Òe quel omo, sentì: ; 

Gaveu visto la gondola de Pantalon ? 


(Intanto escono da casa cautamente Colombina e Rosaura) 

ARLECCHINO 
Sior sì, 

Voleu trovarla?! Andè zo per quel rio terà, 
Dopo volté de qua, dopo volté de là. 
Caminè sempre drito in cale de la Bissa, 
Fè el ponte de San Piavolo, ma vardè che se sbrissa, 
E trovarè la gondola con un filo sutil 
Ligada là per aria, sora quel campanil. 


PANTALONE 


Che Dio ve renda el merito... 


(esce frettoloso) 


SCENASV: 


Arlecchino, Colombina, Florindo, Rosaura, indi Pantalone e Pierrot. 


ARLECCHINO 
Nina mia, montemo in sandolo, 
E giremo la laguna 
E cerchemo a una. a una 
Le isolete in mezo al mar, 
Fin che el lio de la fortuna 
Finiremo per trovar. 


COLOMBINA 


Vien sul sandolo che dondola 
Pian pianin come una cuna, 

Sul mio sen che i basi suna 
Vien! sul placido canal. 

Per feral ghe xe la luna 

E per vela el mio zendal. 


FLORINDO 
(Strofa analoga) 


ROSAURA 
(Strofa analoga) 

PANTALONE 


(Mentre gli innamorati cantano, entra in scena tenendo afferrato per un orecchio Pier- 
rot, il quale ha gli abiti inzuppati d’acqua. Pantalone e Pierrot entrano in casa, 
poi tornano in scena come gente che si pone in agguato. Pierrot tiene in mano 


una lanterna cieca chiusa) 


PANTALONE 
(a parte) 


(S’cenze de ròvare! Sento un gnào gnao ! 
Soto quel pergolo ghe xe dei gati. 
Ma vien el vecio castiga mati. 


PIERROT 
(ridendo sottovoce) 


Ah ah! ahah! 


PANTALONE 


Vien el babào! 
(a Pierrot) 


Tasi, no movarte... Siestu massào? 
Tien sconto el mocolo nel to lampion. 


Vin qua... metèmose in zenocion. 


PIERROT 
(ridendo) 


Abita lahJahi 


PANTALONE 
Vien el babào!) 


(Si mettono carponi e si avviano così verso gli innamorati). 


(Pan'alone trova per terra il remo abbandonato della gon- 
dola e lo raccoglie, poi si rimette sulle gambe) 


Co fasso strepito ti tira el cào 
Che scopre el mocolo del Mondo Novo! 


Ocio, Rosaura, che viene el lovo. 








ARLECCHINO 


(con Colombina, Rosaura, Florindo 
raggruppati sotto il balcone) 


Putele, no incantemose, 
Andemo a far fagoto. 


COLOMBINA 


Co sona el primo boto 
Se metaremo in mar. 


ROSAURA 

La tenebra propizia 

Su noi distende un velo. 
FLORINDO 


La nostra fuga il cielo 
Già sembra assecondar. 


ARLECCHINO 


El mio spion el navega 
E Pantalon camina. 


COLOMBINA 


EX {LCCO Manto Nina; 
Vecio, ti fa l'amor. 


FLORINDO 


Notte soave ! estatica! 


‘ Notte di paradiso. 


ROSAURA 


Vieni e mi bacia in viso, 
Delizia del mio cuor! 

PIERROT 
(ridendo più forte apre la lanterna che rischiara la scena) 


Aheeahicahabe 


PANTALONE 
Eco el babào! 


(si slancia col remo sui quattro e mena colpi alla cieca. Pierrot estrae il bastone ru- 
bato. Arlecchino tira fuori la spatola e Florindo si batte col fodero della spada) 


PANTALONE E PIERROT 
Patatà! 
ARLECCHINO E FLORINDO 
Patati ! 


PANTALONE 
(ad Arlecchino) 


T'ò ciapa ! 
ARLECCHINO 
Sangue de mi! 
Patati ! 
PANTALONE 
Patata! 


ARLECCHINO 
Pesta, pesta el bacalà! 


PANTALONE E PIERROT 


Patatà ! 
ARLECCHINO E FLORINDO 
Patatì! 
PANTALONE 


(batte il remo sulle spalle ad Arlecchino) 
Questa a ti? 


ARLECCHINO 
(batte con la spatola su Pantalone) 


Ma questa a ti! 


AMO AAA 
Patati! patata! 

ARLECCHINO 
(da un calcio alla lanterna che si chiude e tutti rimangono al buio) 


La lanterna go stuà! 


(È scuro) 


(Arlecchino ritorna con Colombina e Florindo con Rosaura, e riprendono a corteg- 
giarsi. Pantalone e Pierrot si sbracciano a cercarsi brancolando nell’oscurità) 


ARLECCHINO 
Colombina ! 


COLOMBINA 
Baroncgelo ! 


ARLECCHINO 


Dame un baso! 


COLOMBINA 
Cocolon ! 


ARLECCHINO 
Dame un baso e ch'’el sia belo, 
Che lo senta Pantalon. 


FLORINDO 
O Rosaura, alla mia bocca 
Porgi il miel della tua man. 


ROSAURA 
La tua voce il cor mi tocca 
Come un canto sovruman. 


(Pierrot trova la lanterna e la torna ad aprire; si rinnova la luce e ricomincia il bac- 
cano colle bastonate) ; 
(E chiaro) 


PANTALONE 
Patata 
ARLECCHINO 
Patati? 


(conta le bastonate che dà a Pantalone: «un, do, tre, quatro, cinque, sie, sete, oto, 
nove, diese, undese, dodese ») 


PANTALONE 
Povaro mi! 

FLORINDO 
(a Pierrot) 


Patati! Patatà! 


PIERROT 
Ahi! 
PANTALONE 
Do denti el m’à cava! 
Patatà ! 
ARLECCHINO 
Patati! 


(dà un calcio a Pantalone e lo getta per terra) 


A pestar se fa cussi! 


TUTTI 
Patatì! Patata! 


ARLECCHINO 
(dà un calcio alla lanterna e la spegne una seconda volta; la scena ritorna scura) 


La lanterna go stua! 
(È Scuro) 
(Gli innamorati si raccolgono in gruppo) 


ARLECCHINO 
(a Florindo e Rosaura) 


Profitemo de sto scuro : 
Vu filè soto quel muro. 
Mi ve fasso da pianton 
E ghe tendo a Pantalon. 


(Pierrot cerca per terra la lanterna, la trova, la riapre: la scena s’illumina. Ripiglia 


la lotta a pugni fra Arlecchino, Pantalone, Florindo) 
(È chiaro) 


PANTALONE © 
Ciapa! 
ARLECCHINO 


Ciapa un scopeloto. 


PANTALONE 
Una sberla ! 

ARLECCHINO 


Un stramuson ! 


PANTALONE 
Se la mutria no t’ è roto, 
No me quieto. 

ARLECCHINO 


Sanguenon ! 


(Pierrot si diletta ad aprire e a chiudere la lanterna per godere la scena e ride) 
(È SCUro) 


ROSAURA 


O mia vita, amore e speme. 


FLORINDO 


Non temer, fuggiam insieme. 
(È chiaro) 


PANTALONE 
Dar! 
ARLECCHINO 


Cucù ! 


PANTALONE 
Figura sporca ! 
ARLECCHINO 
Dai! 
PANTALONE 


Batocio de la forca! 


(È scuro) 


ROSAURA 
T'’amo! 


FLORINDO 


T’amo, angelo mio ! 

ARLECCHINO 
(s'avvicina a Florindo) 


Su! scampè, corpo de bio! 
Manco basi e manco flema ! 
Via, scampè, mi intanto imagino 
Un felice stratagema ! 


(fa un salto ed entra in casa di Pantalone e si fa alla finestra e grida a squarciagola 
dalla finestra della casa di Pantalone :) 


Fadrit-in casal 


PANTALONE 
Agiuto ! agiuto ! 


(si avvia correndo verso casa) 


Salva i bezzi!. — colà! ola! 


FLORINDO 


Profittiam del colpo astuto ! 
(vuol condur via Rosaura, ma Rosaura resiste) 


PANTALONE 


(entrando affannoso dalla porta) 


Dai ai ladri! 


ARLECCHINO 
Patatà ! 


(dalla finestra dà un colpo di spatola sulla groppa di Pantalone che entra in casa, poi 
salta giù dalla finestra e va da Colombina) 


Son da ti la mia creatura. 
Scampè via! gaveu paura? 
(scuote Florindo, poi si arrampica sulla finestra della bottega e torna a gridare :) 


Pantalon, ladri in botega ! 


PANTALONE 
(di dentro dalla casa) 


Salva el scrigno! I m’'à copà! 
I me scortega! i me sbrega! 
Dai ai ladri! 


(esce dalla casa, corre in bottega) 

ARLECCHINO 


(dalla finestra della bottega, scena come sopra) 


Patata! - 


(salta giù dalla finestra della bottega. Scuote Florindo e Rosaura che non si muovono) 


Oe! morosi de puina! 


(Intanto si sono aperte parecchie finestre nelle case più vicine alla boccascena. Alcune 
donnicciuole e alcuni barcaioli e popolani si affacciano a quelle finestre, parecchi 
altri entrano in campiello. Frastuono di ciarle, di risa, di esclamazioni, di pette- 
golezzi) 

DONNE A DESTRA 


Compare ! 


VOCI DI UOMINI A SINISTRA 
Comare ! 
Chi xe che fa ciasso ? 
Butèghe de l’aqua zo per el balcon. 
DONNA 


Paron Menegheto ! 
UOMO 
Son qua ! 


PANTALONE 


(esce dalla bottega e riceve in testa l’acqua d’un secchio che una comare getta giù 
dal balcone) 


Varda a basso! 
UOMINI SULLA SCENA 


I roba in botega de sior Pantalon. 


ALTRE VOCI 
Che ridar? Dasseno ? 
ALTRE VOCI 
Dasseno gh’è i ladri 


ALTRE VOCI 
I xe vintiquatro! 

ALTRE VOCI 
Che tomi! 


ALTRE VOCI 


Che quadri! 


ALTRE VOCI 


Go gusto, el lo merita. 


ALTRE VOCI 
E xeli scampai ? 


ALTRE VOCI 
ALTRE: :VOCI 


ALTRE VOCI 


I core adesso ! 


ALTRE VOCI 
Ciapèli ! 


ALTRE VOCI 
Dai! dai! 


SCENA: VI. 

Entra in scena una pattuglia di soldati comandati da un caporale con torce e lan- 
terne, Il campiello si riempie di folla. Appena Pierrot vede i soldati, nasconde il 


bastone rubato sotto il camiciotto fra le due maniche. 


ARLECCHINO 


Mar in burasca! Ghe xe qua-i soldai ! 


Ghe vol politica. 


PANTALONE 
(al caporale) 


Servo umilissimo de vossustrissima... 

ARLECCHINO 
(interrompendolo) 


Parlo mi. 


PANTALONE 
Cossa xe? me maravegio. 
Vu tasè, sarà. megio ! 
Parlo mi. 


ARLECCHINO 


Parlo mi. 


PANTALONE 
No. 


ARLECCHINO 
Sì. 
PANTALONE 
No. 


ARLECCHINO 


(energicamente) 
Parlo mi. 
Qua ghe xe una canagia, general, 
Un bufon, general, un che no val 
La corda che lo strangola, 
General, un ladron matricolà 
De botilie, de borse e de putele. 


(indica Pierrot il quale rimane tutto spaventato) 


Costù, ecolo là! 

Quel muso infarinà, 
Quela ganassa tonda, 
Cerchè ne le scarsele, 
Diseghe ch’el risponda. 


(Il caporale gli fruga addosso. Cade per terra il cartello che Pierrot nasconde, dove - 
è scritto: « Pierrot ama Colombina ») 

PANTALONE 


Toco de scarcavalo ! 


ARLECCHINO 
O belo! o. belo ! 


.El scondeva sta strazza de cartelo ! 
Sgnèsole ! 


PANTALONE 


(furente) 
Una dichiarazion per Colombina! 
COLOMBINA 
(indignata) 
O bruto macaron ! 
ARLECCHINO 
(fruga col caporale nelle tasche di Pierrot) 


Una scatola d’oro e sto baston! 


PANTALONE 
(sempre più furente) 


Cancarazzo ! 


ARLECCHINO 


Una ciave de cantina! 


PANTALONE 


Ah! chi me tien che no ghe salta adosso! 


ARLECCHINO 
Una meza botilia de vin grosso, 
Slongà nel rio. 


(I soldati legano Pierrot e lo conducono via) 
CORO 


Marcia via! 
Marcia via! 


Corèghe drio. 

ARLECCHINO 
Ladro! Spia! 
CORO 


Marcia via! 
(gridando contro Pierrot e lanciandogli pomi e cavoli) 
Lighéèlo, copèlo, 
Neghélo, mazzéèlo, 
Squartèlo in piscina, 
Tachélo a un feral, 
Metèlo in berlina, 
Butèlo in canal. 


CALA. LA: TELA 

IIFFOSSECONDO 


QUADRO PRIMO. 


Cucina in casa di Pantalone. Un ampio focolare, una gran tavola, 
arnesi da cucina. Due scranne. Un cucù appeso al muro del 
fondo. Una porta nel mezzo e una a sinistra. Una finestra a 
diritta. Colombina sola sta lavorando la calza. È seduta e volge 
le spalle alla porta del fondo. 


SCENZELE 


Colombina, poi Arlecchino, 


COLOMBINA 


Che diavolesso ! Che ciasso! che note 
Furiosa! Quanti basi! Quante bote ! 
Sì, ma el più belo xe sta conclusion: 
El nemigo in preson 

E Pantalon 

Inciodà in leto co’ le coste rote. 
Eviva nu! 

Che ora mai sarà? 


L'OROLOGIO 
Cuch! Cucù! 
COLOMBINA 
Xe do boti. A momenti el vegnara. 
(sempre lavorando la calza e canterellando) 
Colombina gà un gatin 
Belo, furbo e moretin, 
Co’ ia meza mascarina 
Pien de sesti e de morbin. 

Tuti i zorni el xe in cusina 
El ga nome Trufaldin. 
Su le mie cotole 
Sempre lo scaldo, 
Ghe piase el caldo 
A quel bricon. 
El fa ron ron, 
El fa fron fron. 
Co lu, se ciacolo, 
Fasso cussì: 
(fingendo di chiamare un micio) 
« Mz (*), mz, vien qua, 
« Mz}; e lo vardo 
«Tra el no e el si. 


« Vustu sto lardo ? 

« Sto bussolà ? 

« Mz, el xe tuo, 

« Vien che te lissa 

« El to veluo, 

« No te lo fruo, 

« Caro el mio cocolo 
« Inamorà. 

«Sui mii zenoci 
«Sera i 100€], 

« Dormi cucià ». 

Co lu, se ciacolo, 
Fasso cussì: 

Mo, ms. ‘imacel’belo 
Xe po che elo, 

El surianelo, 

Co’ 1 vol rispondarme 
El me fa.a-mi: 





(4 Il suono delle labbra col quale si chiamano i gatti e che assomiglia a quello del 
bacio viene qui segnato, in mancanza di meglio, con queste due consonanti. 

«Mz, mz >». Che tomo! 


El par un omo. 


(getta lontano, dietro di sè, il suo gomitolo, come per far giuocare il gatto della can- 
zone, Intanto Arlecchino entra in scena, coglie il gomitolo e giuocherellando si 
aggroviglia nel filo sempre avvicinandosi a Colombina, senza esser veduto) 


Colombina gà un gatin 
Svelto, mato e birichin, 

Coi mustaci in ponta fina 
Ch’ el par proprio un moscardin. 
Jisciar copi el'varin' cantina, 
El ga nome Trufaldin. 

El monta in gringola 

Se lo caresso, 

El va in boresso 

Sto cocolon, 

El fa fron fron, 
Bilefat7onsron. 

Co iu, se ciacolo, 

Fasso cussì : 

« Mz, mz, ma el belo 

Xe po che elo, 

El barongelo, 

Co’ 1 vol rispondarme 

El me fa a mi: 


ARLECCHINO 
(dà due baci sul collo a Colombina) 


d Mz, mz/! 


COLOMBINA 
(sorpresa, guardando Arlecchino) 


Che tomo! 
El par un omo. 
Tesoro ! 


ARLECCHINO 


Tesoro ! 

COLOMBINA 
Mia vita! 
ARLECCHINO 
Mio amor! 
. COLOMBINA 


Mie vissere d’oro ! 


ARLECCHINO 


Raise del cuor! 


COLOMBINA 
Bel toso ! 


ARLECCHINO 
Mia tosa! 


COLOMBINA 
Che sposo! 


ARLECCHINO 
Che sposa! 


COLOMBINA 
Mio caro moroso ! 


ARLECCHINO 


Mia cara morosa! 


COLOMBINA 
Bambin ! 


ARLECCHINO 
Benedeta ! 


COLOMBINA 
Putelo ! 

ARLECCHINO 
Mia fia! 


COLOMBINA 
Moreto ! 


ARLECCHINO 
= Moreta ! 


COLOMBINA 


Son tua! 


ARLECCHINO 
Ti xe mia! 
De note e de di. 


COLOMBINA 


. E sempre cussì! 


ARLECCHINO 


E sempre cussì. 


COLOMBINA 


(battendo carezzevolmente colla mano la guancia d’Arlecchino) 


Ciao, vecio ! 


ARLECCHINO 
(idem a Colombina) 
Bondi ! 


(tutto ravviluppato nei fili) 


Varda, varda, nei to fili, 

Nina bela, son cascà. 

I xe bianchi, i xe sutili 

Ma i m’à tuto incaenà. 

Mi no so più scampar via, 
Me son perso nel bombaso; 
Dame un baso, dame un baso, 
Son cascà nela scarpia. 

— COLOMBINA 


(piglia un filo, lo lega a un braccio di Arlecchino e gli fa fare tutti i movimenti che 
vuole) 


Vien da mi, movi sto brasso 
Per puzarlo sul mio sen. 

Fa co mi quel che mi fasso, 
Dime po’: te vogio ben. 

Ti gà un filo in mezo al cuor 
Che te move a sanca e a dreta, 
La mia bela marioneta, 
Marioneta dell’amor. 


ARLECCHINO 
(un po’ stizzito) 


Marioneta ti xe ti ! 


COLOMBINA 
No, mi no. 
ARLECCHINO 
(un po’ più stizzito) 
TI SiHStosii 
Mi me movo e vado e vegno 
Co me par e piase a mi, 


E no son testa de legno. 


Dirme a mi marîoneta! 


COLOMBINA 


Buratin ! 


ARLECCHINO 


Squinzia ! Spusseta 

COLOMBINA 


Lasagnon, destirafiaca, 
ElSvolsfarelamortasmaca: 
Gnanca un strasso de regalo 
No 1 me dona; mai un’aca. 


ARLECCHINO 
(con aria di mistero) 


Go el regalo. 


COLOMBINA 


(curiosa) 


Cossa galo ? 


ARLECCHINO 


(estrae da tasca una castagna) 
Vogio darte sta castagna 
Che ga drento la magagna 
Come ti. 


COLOMBINA 


(piange disperatamente) 


Ah! ah! ah! ah! 


ARLECCHINO 
(taglia il filo che lo lega a Colombina con un colpo di spatola) 


Eco: el filo xe spacà. 
(fa per andarsene) 


Me la moco. 


COLOMBINA 


Serva sua. 


ARLECCHINO 


(va. verso la porta) 


No te digo gnanca ciào. 


(verso Colombina) 


Ciào. 

COLOMBINA 


(piagnucolosa) 


Bon viagio ! 


(mostrando al pubblico un sorriso malizioso) 


Maramao ! 


(poi torna a piangere) 


ARLECCHINO 


Ciò, ti pianzi? Gastu 


COLOMBINA 


ARLECCHINO 


Ma dove? 


COLOMBINA 


bùa ? 


A la ganassa. 


ARLECCHINO 


Che varda. Lassa, lassa 


Che te varda: te dol 


qua ? 


(le dà un bacio sulla guancia) 


COLOMBINA 


Son guaria! Ma t'è cucà! 


(si nasconde col grembiule la faccia, poi la scopre d’ 
dicendo : ) 


Baossète ! 


ARLECCHINO 


Baosséte | 


un tratto come si fa coi bambini 

A DUE 


Del candido gemo 
Le magiche vete 

Le sento nel fondo 
Tacarse del cuor. 
Cantemo e mostremo 
Che do marionete 
Pol far de sto mondo 
Un nio per l’amor. 


SCENALI: 


Arlecchino e Colombina si incamminano verso la tavola. Poi entra Florindo senza 
vederli. : 


ARLECCHINO 


Posto che ghe xe el nio mi credaria, 
O cara la mia vecia, 
De scominziar ‘a far do vovi... in tecia. 


(Entra Florindo con incedere esageratamente poetico) 


COLOMBINA 
(a parte ad Arlecchino) 


Eco qua sior Florindo. 


ARLECCHINO 


(a parte a Colombina adoperando gli arnesi da cucina per cuocere le ova al tegame) 
Nol ne vede. 
Scometo ch’el se mete a parlar solo. 


FLORINDO 


(sul proscenio) 
Già da tre lune, o donna, innamorato 
Il cuore mio di lacrime si vela. 


ARLECCHINO 


(sottovoce a Colombina occupato a cuocere le sue uova) 


Andemo a vela! 

FLORINDO 


Io sogno nel mio duol 
L’amor puro, l'amor immacolato. 


ARLECCHINO 


La mortadela 
Nei vovi in tecia xe quel che ghe vol. 


FLORINDO - 
Io per te affronterò, novello Scèvola... 


ARLECCHINO 


(come sopra a Colombina) 


Tagia la cèola ! 


FLORINDO 
L'eroe del Tevere... 


ARLECCHINO 


(come sopra) 


Sporzime el pevare! 


FLORINDO 
Morte, fuoco, martirio, onta e disagio ! 
(cadenza e finale del recitativo) 


D’amor l’anima ho invasa. 


ARLECCHINO 
(parodiando Florindo) 


Dame la gratacasa 
E gratemo el formagio. 


FLORINDO 


(alla ribalta, si dispone a cantare la cabaletta, mentre RISALE grattando il for- 
maggio, lo accompagna col ritmo della grattugia) î 


Qualunque sia l'evento 
Della mia rea fortuna, 
Il fato non pavento, 
Non so che sia timor. 
Dalla rapace mano 

Si salvi l’ innocente, 
AI barbaro inumano 
La rapirà l'amor. 


ATTO SECONDO — QUADRO PRIMO 4I 





ARLECCHINO 


(a Florindo, mangiando ghiottamente e alternando bocconi e parole) 


O cospeto de Baco 

Tabaco 

Tabacon e de quel gran capelon! 
Xe ora de finirla co ste gnàgnare. 
Saveu la novità? 

Pantalon bastonà, pestà, macà, 

Col catàro e la tosse, 

Pien de spagheto per tute le scosse 
Che ga tocà stanote, el ga mandà 
In gerca d’un dotor e d’un nodaro. 
Quel mostro d’un geloso e d’un avaro 
El vol sposar Rosaura drento ancùo. 


FLORINDO 
O Numi, io gelo ! a 


ARLECCHINO 
E mi son qua che suo. 
Vu no strussiève; l’amigo sarésa 
Ve agiuta. 
Ancùo xe el giorno che se maridemo. 


FLORINDO 
Che vaneggiando vai ? 


ARLECCHINO 


(ha finito di mangiare, si alza dalla scranna ov’era seduto e s'avvicina a Florindo) 


Vardè in muso a costù, 
(indicando sè stesso) 

Quel che digo credè: 

Quando che quel cucù 

El'cantara.lestre 

Saremo maridai. 

Go pensà a tuto. 

Me vesto da dotor. 


(a Colombina) 
Ti anunzia la mia visita al tutor. 

(a Florindo) 
Vu, paron belo, 
No gavarè da far altro che quelo 
Che digo mi, cioè 
Portar qua per le tre 
Una casseta piena de ducati. 


FLORINDO 
Sta ben. 


ARLECCHINO 
In un momento 
Vado, me vesto, torno e son da vu. 


guarda l’oriuolo) 


Da qua a mez'ora cantarà el cucù. 
(esce accompagnato da Florindo canterellando dietro le quinte) 


Una vecia senza denti 

Come diavolo porla magnar ? 
Una campana senza batocio 
Come diavolo porla sonar ? 


COLOMBINA 
(si è accostata alla finestra, che ha socchiuso, per salutare con la mano Arlecchino 
Ritorna in cucina avviandosi verso la porta di sinistra e riprende la sua canzone) 


Colombina gà un gatin 
Belo, furbo e moretin, 

Co’ la meza mascarina 

Pien de sesti e de morbin. 
Tuti 1 zorni el.xe in cusina, 
El ga nome Trufaldin. 


(CALA LA TELA) 

QUADRO SECONDO. 


Camera in casa di Pantalone. Una tavola, alcune sedie, mobili di- 
versi. Una porta nel mezzo e una a sinistra che dà verso la cu- 
cina. A diritta un’ampia finestra s’apre sul campiello. 


SCENALE 


Pantalone, col berretto da notte e in veste da camera, si trascina a stento sul bastone; 
| ha la tosse e l’asma, è tutto indolorito e reumatizzato. 


PANTALONE 
(tossendo) 


Hem! hem! hem! che catàro, che reumi! son finio! 
Proprio ancùo che devento, Rosaura, to mario. 
Proprio ancùo che me sgnocolo e la sposa e la dota. 
Hem!... hem! me vien un reuma e un assalto de gota. 
Eviva la Republica! i piombi... 4em/.. i sbiri... 
Eri pensi. el Canal Ortano, el ponte dei Sospiri, 
El gobo de Rialto, /em/... hem... co la so goba, 
El bogia... hem/... la forca per tuti quei che roba, 
Hem!... hem... per tuti quei hem/... hem /... che se inamora, 
I Florindi, i Batoci in galèra! in malòra! 

(chiamando rabbiosamente) 


Colombina! Dov'ela? 

SCENA 
Pantalone, Colombina, Arlecchino in zimarra da medico. Poi Florindo e Rosaura. 
COLOMBINA 
Paron, ghe xe qua el médego. 
PANTALONE 


Avanti pur. 


ARLECCHINO 


(inchinandosi profondamente) 


Lustrissimus. 


PANTALONE 
Avanti ! 


ARLECCHINO 
Preclarissimus! 
PANTALONE 
Avanti! 
ARLECCHINO 


FEccellentissimus ! 


PANTALONE 


Oimè! costù el me strupia 
De inchini e de toscan. 
Dotor, vegnimo al merito, 
Parlemo venezian. 

Go el: cataro,. so bolso4 


ARLECCHINO 


Sillogismus ad hoc! 


PANTALONE 
Aimè ! Mat 

ARLECCHINO 


Tastemo el polso! 
(toccando il polso a Pantalone) 
Vaio tie 100 io 100) 
E tiche e toche e tache 
Sto polso, in bon latin, 
El significa pache 
Petàe da Trufaldin. 


PANTALONE 


Dotor, la me resùssita! 
Me marido sta note! 


ARLECCHINO 


Qua la sposa, lustrissimo, 

Xe pezo de le bote. 

Ma pur, se ve fidè 

Nel tratamento mio, 

Sta note vu sarè 

Modelo de mario. 

Scominziemo la diagnosi: 
(lo guarda negli occhi) 

Hum! Hum! Oci malài. 
(gli tasta la fronte) 

Fumi! freve! vertigini! 

(gli strappa gli occhiali dal naso e li getta sulla tavola) 


Butemo via i ociai! 


PANTALONE 


Mi no vedo più gnente. 


ARLECCHINO 
Sbaliè, ghe vedè megio. 
Vardè. Feve più arente. 
Vedeu sto gran de megio? 

PANTALONE 


ARLECCHINO 


Infati, nol ghe xe. 


(gli fa le corna colle dita, Colombina lo imita) 


Quanti xe sti dei qua? 


PANTALONE 


I xe tre. 


ARLECCHINO 
l'exeftre; 
Vu gavè indovina. 
(allarga il palmo della mano puntando il pollice sul naso. Colombina lo imita) 


E questi qua ? 


PANTALONE 
Quei là 


I xe nove. 


ARLECCHINO 


Lixesmove, 
Vu gavè indovinà. 


COLOMBINA ARLECCHINO PANTALONE 


(a Colombina stringendola 


(ad Arlecchino) fracle Hiratcia. 


L’è orbo, bàsime!. L'è orbo, cocola! Bravo, sior mèdego, 

L’è orbo, strùchime!  L’è orbo, zizola! Sior dotoron, 

L’è orbo, strènzime, L'è orbo, vissere, Vu sè el. miracolo 

Caro, sul cuor. Anca l’amor! De Pantalon. 
ARLECCHINO 


Continuemo la diagnosi. 
(gli guarda le orecchie) 


Xe ofesi nervi e timpano; 


Qua ghe vol del coton. 
(gli tura le orecchie con molta bambagia) 

PANTALONE 
No ghe sento più un'’ostrega! 
ARLECCHINO 


(sridando nelle orecchie di Pantalone) 


Credè ala mia parola, 
Sentiressi in sta camara 
Un mussato che svola. 
Provè! 


PANTALONE 


Stago sentindo. 


ARLECCHINO 


(corre alla porta e grida) 
Rosaura! sior Florindo! 
(a Pantalone, rasadoali all'ercethio) 

Vu; dalla recia fina, 
Che lengua go parlà? 
(Entrano Florindo e Rosaura) 


PANTALONE 


La lengua fiorentina. 


ARLECCHINO 


Vu gavè indovinà. 


SCEN'AZIIO 


Pantalone, Colombina, Arlecchino, Florindo, Rosaura, Tartaglia notaio, in toga, con 


un fascio di carte sotto il braccio. 


ARLECCHINO 


Terminemo la diagnosi. 


COLOMBINA 


El nodaro xe qua. 

ARLECCHINO 
(a Pantalone gridando) 


Ghe xe el nodaro. 


PANTALONE 


Avanti! 


TARTAGLIA 


Io sono il nota... ta... 
Ta...ta...Jo nota...tajo Tar...tar...ta...ta... Tartaglia. 


ARLECCHINO 
Questo xe un dei casi che el cognome no sbaglia! 


PANTALONE 
Andè a ciamar Rosaura. 


ARLECCHINO 


Rosaura xe ciamada. 


PANTALONE 
(fa per alzarsi) 
Femo l’afar. 


ARLECCHINO 
(trattenendolo) 


La diagnosi vol essere terminada. 
5 
(al notaio) 
Vu ciapè carta, pena, carèca e caramal. 
) b) ba) 
(a Pantalone) 
Fora sta lengua. 
(Pantalone mostra la lingua) 


Asèo! Qua ghe xe un bruto mal! 


PANTALONE 
Aiméè, coss’elo? 


ARLECCHINO 


Un cancaro maligno al tiroideo. 


PANTALONE 


(spaventato) 
Asèo! Asèo! 

ARLECCHINO 


Sicuro! Qua ghe vol proprio asèo. 
(fa un segno a Colombina che prepara un secchio di acqua e aceto) 


Per evitar el scopio mortal dell’aneurismo 
Ghe vol asèo e aqua e far un gargarismo. 


PANTALONE 
Agiuto | 
ARLECCHINO 
No crussiève, tendè a gargarizar, 
E po, dopo, el contrato vu vignarè a firmar. 


(porta il secchio a Pantalone) 
‘Eco qua l’amoliente. 


PANTALONE 


Un secio! 


ARLECCHINO 


No 1 xe massa. 
Impenive la gola, el naso e la ganassa |! 


(va dal notaio) 
Vegnimo a nu. 


TARTAGLIA 
Chichi Sch. schig, Chi 


ARLECCHINO 
Chi xe i sposi? 
Ecoli qua. 


(indica Rosaura e Florindo) 


Vardèli, i xe sti do bel tosi. 


TARTAGLIA 
Cos. co, CO. 
ARLECCHINO 


Cossa gali nome? Subito: Siora 
Rosaura, e sior Florindo. 

TARTAGLIA 


Qua... qua.Qua:., 


ARLECCHINO 
In malora! 
Quanti ani gali? Sedese la puta, e vinti el puto. 
Adesso scrivè pur, che ve go dito tuto. 


FLORINDO ROSAURA 
Rosaura, sposa, Florindo m'ama 
Ti stringo al cuor, D’'immenso amor: 
Ma il cuor non osa Sposa mi chiama, 
Crederlo ancor. Mi stringe al cor! 

ARLECCHINO COLOMBINA 
Colombineta, La parongina 
Vedo vicin Col paroncin 
De la burleta E Colombina 
L’alegro fin. Co Trufaldin. 

TARTAGLIA PANTALONE 


(ha finito di scrivere e 


(gira la scena gargariz- 
dice balbettando) sa —. 


zando con rapidi gor- 

Il cocontra gheggi, simili ai vecchi 
vocalizzi d’agilità) 

Contratratratto 

Eiiota tanta, 

E già fa fatto. 


TARTAGLIA 
TECO foot COC 


ARLECCHINO 


I compari i ghe xè: 
Uno son mi e quel’altro xe là. 
(indica Pantalone) 


Sposi, firmò. 
(Rosaura e Florindo firmano) 

Caro sior Pantalon, 
(gridando) 


Ghe manca sul contrato la so sotoscrizion. 


PANTALONE 
(sputando l’acqua) 
Vegno. 
ARLECCHINO 
Sotoscrivè. 
PANTALONE 


(piglia una penna e fa una croce sotto il contratto) 


A la vecia se fa cussì: una crose. 


ARLECCHINO 


Bravo, via, tornè a bevar. Adesso firmo mi. 
(firmando speditamente) 


Arlechin, a la zovene, ancùo, se fa cussì. 


SCENA. IV. 


É LA VOCE D’UN-GRIDATORE (*) 

(dalla strada dopo uno squillo sgangherato di trombe) 

Al imparegiabile merito del sior cavalier 
Florindo e dela siora Rosaura felicemente 
sposai anco in presenza delgi testimoni dela 
lege, salute! bessi! alegria! abondante 

; i filgiolanza algi sposi e a tuta la loro familgia. 
Eviva! Eviva/! viva, viva, viva, viva, viva! 





MOLTE VOCI 
(dalla strada rispondendo al gridatore con trombe e tromboni) 
Viva, viva, viva, Viva, viva puti, 
Viva tuti! 


II 


IS > 
coi 


s 
lo) Il gridatore era una caratteristica figura veneziana della quale è ancora vivo il 
ricordo. In occasione di feste familiari si recava, seguito da uno stuolo di po- 
polani, presso la casa del festeggiato. Dopo uno squillo sgangherato di trombe, 
pronunciava uno sconnesso discorso (come lo ha qui riprodotto il Boito). A questo 
LR discorso la folla rispondeva con dei « Viva! Vival Viva!» ripetuti ritmicamente. 
si È appunto questa usanza prettamente veneziana che viene rievocata in questa 


scena, 

ARLECCHINO 


Sogio o no un talenton? 

Fin la banda a le nozze go invidà. 
Pantalon! Pantalon! 

Andè la! Andè la! 

I ve ciama al balcon, 

Ringraziè! 


(spinge Pantalone alla finestra) 


PANTALONE 


(Pantalone va alla finestra e s’inchina, mentre i gridatori continuano gli evviva a 
Florindo e Rosaura) 


Grazie, grazie, bravi tosi! 


COLOMBINA 


O che burleta bela 
Me par de recitar, 
Me vien la ridarela, 
Più quieta no so star. 


ROSAURA 


(strofa analoga) 


FLORINDO 


(strofa analoga) 


MOLTE VOCI 


Viva, viva, viva, viva, viva puti, 
Viva tuti! 


ARLECCHINO 


(si ritira dalla finestra e va dal notaio al quale dice :) 


Vu stè là, che ghe xe do altri sposi 
Da maridar. 
(dopo una pausa) 
Musica, basta, olà! 
(ritorna alla finestra e fa un gesto ai suonatori gridando:) 


No sonè più. 

(a Pantalone) 
Vegnimo.a nu. 
In sto zorno de festa e de alegria 
Negar no me podè la cortesia 
Che ve domando: Arlechin bastonà 
Da vu, 
Geri de note, 
El xe drio a tirar l’ultimo fià 
Del’agonia 
E lu domandaria, 
Lustrissimo, ecelenza, 
De farse portar qua 
A la vostra amatissima presenza. 


PANTALONE 


Ma... me lo garantio per moribondo? 


ARLECCHINO 
Sior sì. 
PANTALONE 
Ch’el vegna pur. 
“TICA ARLECCHINO 


(fra sè) 


Quante carote 


(A I i PANTALONE 

; Mi intanto coro a controlar la dote. 
(esce) 

i ARLECCHINO 

Sior nodaro, scrivè 


Presto un altro contrato. 





TARTAGLIA 


WA ACONECON 


54 BASÌ E BOTE 








ARLECCHINO 
Un corno! 


(a Florindo) 


E vu portè el scrigneto de le svanzeghe. 
(a Rosaura) 


Vu vestive da sposa. 
(a Colombina) 


Vu preparè el cafè. Manca quatordese 


Minuti per le tre. 
(Arlecchino esce. Florindo anche. Rosaura entra nella camera a sinistra. Tartaglia 
scrive. Colombina prepara il caffè) 


SCENA ‘VV. 


PANTALONE 


rientra con uno scrigno. 
(al notaio): 


Eco la dota de la mia Rosaura. 
I xe siemile talari, 

Proprietà de la tosa, 

E vu notéli a benefizio mio. 


SCENA VI. 


Arlecchino, Colombina, Pantalone, il notaio. Più tardi Rosaura e Florindo con un 
servo. È 


ARLECCHINO 


(portato su d’una sedia da due trombettieri avrà spogliata la zimarra da medico e 
rientra vestito de’ suoi panni, fingendosi%molto malato) 


OD Diotti 
Pute, vegnime drio, 
Gavè perso un mario. 
Batocio xe copà ! 
Batocio xe massà ! 


PANTALONE 


' (ad Arlecchino) 
Come stèmoi, crepèmoi ? no crepèmoi ? 
Cossa gastu de novo ? 

ARLECCHINO 
Mi vado in boca al lovo. 


PANTALONE 
Dunque fa presto; se .ti vol'crepar... + 


ARLECCHINO 


Sior Pantalon, me vogio maridar... 
In extremis! 


PANTALONE 
Co’ chi? 


ARLECCHINO 
Co? Colombina. 


PANTALONE 
Intanto cheEpertti 
Se scalda i forni 
Del’inferno, ti vol sposarte ? 


ARLECCHINO 
SR 
Tanto per abituarme a portar corni. 


PANTALONE 
Lo voleu, Colotmbina, sto bel fusto ? 


COLOMBINA 
Mi sì, mi sì. 
PANTALONE 
Ogni gusto xe gusto. 


Va ben, presto; firmemo el passaporto 
Per el mondo de là de sto bricon. 


(Ritorna Rosaura più adorna di prima e con un velo bianco sulla testa) 
ARLECCHINO 


Per maridarme go le mie rason, 
Ma no ve le dirò che dopo morto. 


dÒ 

PANTALONE 
(dopo aver firmato con un’altra croce il contratto d’Arlecchino e Colombina) 


Portelo via! 


ARLECCHINO 
(a Pantalone) 


Tropa precauzion. 


COLOMBINA 


(depone sulla tavola un vassoio con una tazza di caffè) 


Eco,elsicafe e pronto: 


ARLECCHINO 
| Colombina, 
Dame qua la cìcara. 
(beve e si alza) 
PANTALONE 
El morto che camina! 
ARLECCHINO 
(a Colombina) 


Dame pur qua un baicolo. 


COLOMBINA 
Ciapa. 
ARLECCHINO 
(mangia il baìcolo) 


Lo go magna, 
(allegramente) 
E son resussità. 


PANTALONE 


Mostro, can! Cossa xe sta libertà? 
Resussitar adesso in casa mia 
Dove son paron mi! Cassèlo via! 


(Ritorna Florindo con un servo che porta uno scrigno) 


ARLECCHINO 


No. L’ora xe vignua de parlar ciaro, 
De vedar ciaro e sentir ciaro. El caso 
Xe sucesso cussì: Metè sul naso 


- 

(eseguisce ciò che dice, sulla persona di Pantalone) 
I ociai; cavè el bombaso 
Da le recie: ascoltè, 

Vardè, parlè. 

(si mette in rango con Florindo, Rosaura, Colombina) 
Questi xe i sposi e queste xe le spose, 
Vu sè quelo che ga fato la crose 
Soto quei do contrati, proprio vu. 

Vu sè el compare dell’anelo. 


PANTALONE 


Aimè ! 


L'OROLOGIO 


(dalla cucina) 


Cucù! cucu! cuct! 


TUTPDI 


"rpg — 5 — 


Cucu! cuci! cuct ! : 


4} 
È 
È È 
Hi 


ARLECCHINO 


Eco le tre. 


PANTALONE 
No ghe ne posso più: 
Me par de savariar! de bevar opio. 
Mi vedo tuto dopio. 
Do muger, do marii e do contrati, 
Do Trufaldini, un vivo, un morto, do 
Rosaure, una mia e st’altra no. O 
Do Pantaloni. Agiuto!... Agiuto!... el mèdego 
Dove xelo ? 
Ciamelo ! 


ARLECCHINO 


El mèdego son mi. , 

PANTALONE - 


ARLECCHINO 


9p) 


PANTALONE 


ARLECCHINO 


Travestio. 


PANTALONE 
Ah! ti xe ti? 
E do mèdeghi! Oh che ospeal de mati! 
ARLECCHINO 


E do scrigneti pieni de ducati. 


(facendogli vedere i due scrigni) 


PANTALONE 
Dove ? 


ARLECCHINO 


PANTALONE 
echi? 


ARLECCHINO 
Vostri. 


PANTALONE 
Proprio ? 
ARLECCHINO 
Si, 
Qua gh'è la dota de Rosaura e qua 


Un scrigno che Florindo v’à donà ! 

PANTALONE 
Scartosseto de pevare 
Mal incartào! Pensemo: (fra sè) le, putele 
In casa le xe tropa sugezion: 
Brute, travagi; bele, 
Disperazion. 
Qua ghe xe i scrigni, xe firma el contrato; 
Quel ch’ è fato xe fato | 


E, a ben considerar, no me despiase. 


(a tutti e ad alta voce) 


Eviva nu! Pase! Amicizia! 


(GUAI 


(abbracci universali) 


Pase! 


ARLECCHINO 


E per far una fragia più completa, 
Mi vado a ciamar quel de la trombeta. 


(esce) 
ROSAURA 
Florindo mio... 


FLORINDO 


Delizia. 


PANTALONE 


(pesando le monete dello scrigno donategli da Florindo) 


Oro de peso a vintitre carati ! 


Xeli gnanca ducati! 

SCENA ULTIMA 


S’apre improvvisamente la porta. Entra Arlecchino col capitano di giustizia. Tra due 
guardie il vestito di Pierrot spiegato all’aria nel senso dell’altezza. Seguono dame, 
cavalieti, popolani, barcaioli, il gridatore con il coro, trombettieri, ecc., ecc.. 


ARLECCHINO 
Eco qua el capitanio de giustizia. 


ROSAURA E FLORINDO 
(impauriti) 
Aimè ! 
ARLECCHINO 
Quieteve tuti. Dal palasso 

Ducal el ga portà 
Sto prigioniero qua. 

(indica il vestito di Pierrot) 


Lo conosseu ? 


PANTALONE 


(contro il vestito) 


Oe, martufo! Strambasso! 


ARLECCHINO 
Serà in catocio lu el te ga sbusà 
La napa del camin 
Hpo (elite ‘xe scamipa 
Travestio tuto da spassacamin, 
E in preson cota e braghe el ga lassà. 


AO REL 
(ridendo) 
Ah! ah! ah! ah! 
ARLECCHINO 


Go parlà massa, go i polmoni suti. 
Qua, puti, avanti, ghe xe vin per tuti. 


(mostra molte bottiglie che saranno state portate da due servi di Florindo) 
(bevendo) 


® 


Eviva puti! 

TUTTI 


Eviva i sposi ! 
FLORINDO, ROSAURA, ARLECCHINO, COLOMBINA 
Eviva! 


ARLECCHINO 
Silenzio, atenti ! 
Go terminà a momenti, 
Ma l’ultima canzon 
Bisogna che la diga. 
Su, personagi, metemose in riga. 


(indicando a sinistra) 


Qua Pantalon. 
Rosaura qua. 


(accanto a Pantalone) 
Florindo là. 


(dopo Rosaura) 
| Tartagia qua cussì. 
(a destra) 
Colombina co mi. 


(distende per terra le vesti di Pierrot) 


Per tera el camisoto del pagiasso, 

E mi, Arlechin Batocio, in mezo al masso. 
Da basso, So Egelenza I 

El Publico. 


(ai personaggi) 
Atenti ala mia spatola 
Per far la rivarenza. 


(intuona allegramente l’ultima canzone) 


Viva le mascare ! 
Viva el teatro! 
Farse, comedie, 


Diavoli a quatro! 

Viva la scena 

De intrighi piena, 
El specio alegro 
Del mondo negro. 


A mi la libera 
Ridada grassa 
Che straca i muscoli 
De la ganassa. 


Asia erazia 
Che mai no sazia 
De sto vernacolo 
Venezian. 
(piglia in mano la spatola come un direttore d’orchestra, guarda i compagni) 


Olà, ubidienza! 


(pausa) 
Uno, do, tre. \ 
(segna i colpi con la spatola) 
[adrivarenza; 
(Tutti i personaggi tenendosi per mano fanno la riverenza al pubblico) 

Vu, se volè, 

(con furberia rivolto alla platea) 
Bate:le#manoi 

